ทรูสปอร์ต

| --- | --- |
ประเทศ:  ไทย
พื้นที่แพร่ภาพ:  ประเทศไทย
เครือข่าย: สถานีโทรทัศน์
คำขวัญ: Passion Makes Connection   เชื่อมชีวิต เชื่อมความรู้สึก
สำนักงานใหญ่: 118/1 อาคารทิปโก้ ถนนพระรามที่ 6 แขวงพญาไท เขตพญาไท กรุงเทพมหานคร 10400
แบบรายการ
ระบบภาพ: 1080i (16:9 คมชัดสูง)
ความเป็นเจ้าของ
เจ้าของ: บริษัท ทรู วิชั่นส์ กรุ๊ป จำกัด (บริษัทในเครือทรู คอร์ปอเรชั่น)
ประวัติ
เริ่มออกอากาศ: 1 สิงหาคม พ.ศ. 2550
ยุติออกอากาศ: พ.ศ. 2553 (True Sport Club Channel)   8 มิถุนายน พ.ศ. 2561 (True Sport 1 และ True Sport 3)   1 มิถุนายน พ.ศ. 2564 (True Sport 2 และ True Sport 6)   30 กันยายน พ.ศ. 2565 (True Gaming UP)
ชื่อเดิม: IBC9 (พ.ศ. 2532 - สิงหาคม พ.ศ. 2540) SuperSport (ยุคแรก) (สิงหาคม พ.ศ. 2540 - พ.ศ. 2542) SuperSport 2 (สิงหาคม พ.ศ. 2540 - พ.ศ. 2542)  SuperSport Gold (พ.ศ. 2542 - พฤศจิกายน พ.ศ. 2547) SuperSport (ยุคช่องกีฬาเสริม) (พ.ศ. 2542 - พฤศจิกายน พ.ศ. 2547) SuperSport (ยุคสาม) (พฤศจิกายน พ.ศ. 2547 - 31 กรกฎาคม พ.ศ. 2550) SuperSport Action (พฤศจิกายน พ.ศ. 2547 - 31 กรกฎาคม พ.ศ. 2550) UBC Sport Plus (พฤศจิกายน พ.ศ. 2547 - 22 มกราคม พ.ศ. 2550) UBC Zoccer (พฤศจิกายน พ.ศ. 2547 - 22 มกราคม พ.ศ. 2550)  True Sport Plus (23 มกราคม - 31 กรกฎาคม พ.ศ. 2550) True Zoccer (23 มกราคม - 31 กรกฎาคม พ.ศ. 2550)  
ลิงก์
เว็บไซต์: sport.trueid.net
ออกอากาศ

เคเบิลทีวี
 ทรูวิชันส์: ช่อง 600,602-605   (True Premier Football 1-5)   ช่อง 122, 666 (True Sports 1)   ช่อง 123, 606, 667   (True Sports 2)   ช่อง 124, 668 (True Sports 3)   ช่อง 125, 669 (True Sports 4)   ช่อง 126, 670 (True Tennis)   ช่อง 684 (True Sports 5)   ช่อง 686 (True Sports 7)
ทีวีดาวเทียม
 ทรูวิชันส์: ช่อง 600,602-605   (True Premier Football 1-5)   ช่อง 122, 666 (True Sports 1)   ช่อง 123, 606, 667   (True Sports 2)   ช่อง 124, 668 (True Sports 3)   ช่อง 125, 669 (True Sports 4)   ช่อง 126, 670 (True Tennis)   ช่อง 684 (True Sports 5)   ช่อง 686 (True Sports 7)
สื่อสตรีมมิง
 ทรูไอดี: tv.trueid.net
 
ทรูสปอร์ต เป็นช่องกีฬา และสื่อกีฬาออนไลน์ของทรูวิชั่นส์ ดำเนินการโดย บริษัท ทรู วิชั่นส์ กรุ๊ป จำกัด
ทรูสปอร์ตเริ่มออกอากาศครั้งแรกสุดภายใต้ชื่อช่อง IBC9 ซึ่งในขณะนั้นเป็นช่องรายการกีฬาและรายการพิเศษต่างๆ ออกอากาศผ่านระบบ MMDS และจานรับสัญญาณดาวเทียม (DTH) ต่อมาในช่วงปลายเดือนสิงหาคม พ.ศ. 2540 ช่อง IBC9 เดิมได้ถูกปรับเปลี่ยนช่องรายการใหม่มาเป็น SuperSport ซึ่งแตกแขนงออกเป็น 2 ช่องย่อย ได้แก่ SuperSport (ช่องรายการกีฬาพรีเมียม) และ SuperSport 2 (ช่องกีฬาเสริม) และได้ใช้ชื่อช่องทั้ง 2 ช่องนี้ต่อในยุคยูบีซีด้วย จึงสามารถรับชมได้ผ่านทางทั้งจานรับสัญญาณดาวเทียมระบบดิจิตอล (DSTV) และเคเบิ้ลทีวีระบบอนาล็อก (CATV) จนกระทั่งภายหลังได้ปรับเปลี่ยนชื่อช่องกีฬา SuperSport ใหม่ โดยปรับเปลี่ยนเนื้อหาช่องรายการนี้ถึง 2 ครั้ง คือในปี พ.ศ. 2542 และ พ.ศ. 2547 โดยที่ในการปรับเปลี่ยนช่องรายการ SuperSport ในช่วงหลังนี้ ยูบีซีก็ได้เปิดตัวช่องกีฬาใหม่เพิ่มอีก 2 ช่องด้วย ได้แก่ UBC Sport Plus และ UBC Zoccer โดยเริ่มต้นให้บริการเฉพาะสมาชิกในระบบดิจิตอลทั้ง DSTV และ CATV
ต่อมาในวันที่ 23 มกราคม พ.ศ. 2550 หลังจากที่ยูบีซีได้เปลี่ยนชื่อมาเป็นทรูวิชั่นส์ มีการเปลี่ยนชื่อช่องรายการใหม่อีกครั้งมาเป็น True Sport Plus และ True Zoccer ตามลำดับ (แต่ยังคงชื่อช่องรายการ SuperSport/SuperSport Action ไว้เหมือนเดิม) จนกระทั่งวันที่ 1 สิงหาคมปีเดียวกัน ได้เปลี่ยนชื่อทั้ง 4 ช่องรายการเดิมทั้งหมดนี้มาเป็น True Sport พร้อมทั้งเพิ่ม 4 ช่องดังกล่าวนี้ลงในระบบ CATV อนาล็อกด้วย และใช้ชื่อช่องนี้จนถึงปัจจุบัน โดยมีการเพิ่มช่องรายการใหม่-ปรับเปลี่ยนเนื้อหารายการกีฬาในผังของแต่ละช่องที่มีอยู่เป็นระยะๆ จนกระทั่งในวันที่ 1 พฤษภาคม พ.ศ. 2553 ได้เริ่มออกอากาศช่องรายการใหม่ในชื่อ True Sport HD ซึ่งเป็นช่องกีฬาช่องแรกของทรูสปอร์ตที่ส่งสัญญาณแพร่ภาพในระบบภาพความคมชัดสูงสุด (Full HD) พร้อมรองรับระบบเสียงรอบทิศทาง Dolby Digital ซึ่งเป็นช่องสัญญาณเสียงพิเศษ ต่อมาก็ได้ทยอยเพิ่มช่องกีฬาใหม่-ยกระดับการส่งสัญญาณภาพบางช่องรายการที่มีอยู่เดิมให้เป็นระบบภาพ Full HD ด้วยในภายหลัง
หลังจากมีการยกระดับการส่งสัญญาณในระบบ HD แล้ว ตั้งแต่วันที่ 1 กุมภาพันธ์ 2565 เป็นต้นมา ทางทรูวิชั่นส์ได้มีการปรับชื่อช่องรายการทั้งหมด โดยตัดคำว่า HD ออกไป เช่น จากเดิมชื่อ True Sports HD 1 ชื่อใหม่จะเหลือแค่ True Sports 1